**חומר למבחן מעבר בספרות ה.ח. למסיימי יוד תשפ"ה**

תלמידים שיש להם ציון נכשל באחת ממטלות ההערכה החלופית שבוצעו השנה יתקנו את הציון במבחן מעבר גם אם הציון השנתי בספרות ה.ח. בתעודה יצא חיובי.

בקובץ זה מופיע החומר למבחן המעבר של כל אחת מהמטלות שבוצעו השנה. כל תלמיד ימצא את החומר שנוגע למטלה שאותה עליו לתקן.

השנה שכבת יוד ביצעה שלוש מטלות:

1. מטלה בנושא שירה

2. מטלה בנושא רומן ונובלה (על הנובלה "מתנת בר מצווה")

3. מטלה בנושא סיפור קצר (על הסיפור "יד ושם")

**חומר למבחן המעבר בנושא שירה ומבנה מבחן המעבר**

לקראת מבחן המעבר תצטרכו לבחור בשיר אחד מבין שלושת השירים הבאים וללמוד אותו לבד:

1. "שני יסודות" / זלדה

2. "דברי רקע ראשונים" / ארז ביטון

3. "בובה ממוכנת" / דליה רביקוביץ

השירים נמצאים במקראות שלכם וגם ברשת.

קראו בבית את השיר שבחרתם, ולאחר מכן מצאו ברשת חומרי למידה על השיר וקראו אותם בעיון. חומרי הלמידה יסייעו לכם בניתוח השיר ובהבנתו. הדפיסו את חומרי הלמידה והביאו אותם אתכם למבחן המעבר. אין צורך בחומרים רבים, ומספיק ללמוד באמצעות סיכום אחד או שני סיכומים טובים.

המבחן על השיר יהיה בחומר פתוח, כלומר תחזיקו מולכם את השיר ואת הסיכום שהדפסתם ושקראתם בבית, ותשתמשו בהם בזמן המבחן.

במבחן תדרשו לענות על שאלות תוך שימוש בטקסט של השיר ובסיכום שהבאתם.

לא יתאפשר שימוש בסיכום שנמצא בטלפון הנייד. הביאו סיכום מודפס.

**חומר למבחן המעבר בנושא רומן ונובלה – "מתנת בר מצווה", ומבנה מבחן המעבר**

לקראת מבחן המעבר תצטרכו לקרוא את הנובלה "מתנת בר-מצווה" מאת מאיה ערד. את הטקסט של הנובלה יש לשאול בספריית בית הספר, שתהייה פתוחה עד לתאריך 13.7.25. הספרייה תפתח מחדש בתאריך 15.8 . שמרו היטב על העותק שתקבלו כדי שתוכלו להחזירו לאחר ההיבחנות. 10 נקודות מהציון של המבחן ינתנו על החזרת הטקסט. רק טקסט נקי ובמצב טוב יתקבל בחזרה.

קראו את הנובלה והביאו אותה אתכם למבחן.

במבחן יהיו שני חלקים:

חלק א' – שאלות אמריקאיות (70 נקודות). חלק זה יתבצע ללא טקסט

חלק ב' – שאלה פתוחה (20 נקודות). חלק זה יתבצע עם הטקסט.

10 נקודות נוספות ינתנו על החזרת הטקסט המושאל לספרייה.

**חומר למבחן המעבר בנושא סיפור קצר – "יד ושם", ומבנה מבחן המעבר**

לקראת המבחן יהיה עליכם לקרוא את הסיפור "יד ושם" מאת אהרון מגד. הסיפור נמצא במקראה שלכם. מומלץ להיעזר במצגות המקריאות את הסיפור והמסבירות אותו בקישורים הבאים:

חלק א':

<https://youtu.be/NBrpgXr1zDg>

חלק ב':

<https://youtu.be/teub0PBmB_I>

המבחן בודק את הקריאה ואת ההבנה של הסיפור ואין צורך לקרוא חומרים נוספים (ניתוחים או סיכומים).

במבחן יהיו שני חלקים:

חלק א' – שאלות אמריקאיות (80 נקודות)

חלק ב' – שאלה פתוחה (20 נקודות)

המבחן עם חומר סגור, כלומר הסיפור לא יהיו מולכם בזמן המבחן.

לשאלות תוכלו לפנות למורה שלכם לספרות או לרכזת הספרות ענת גרטי 054-4880378.